**23-րդ շաբաթ**

**Ամսաթիվ՝** —————————

**Կրթական հարթակ՝ 5-րդ**

**ՈՒսուցիչ՝** —————————————————

**Դասագիրք՝ «Մայրենի 4», Դավիթ Գյուրջինյան**

**Բառագիտության կրկնողություն**

* **Ամփոփել հետևյալ բառերի և արտահայտությունների բացատրությունները**
	+ - * Գգվանք \_\_\_\_\_\_\_\_\_\_\_\_\_\_\_\_\_\_\_\_\_\_
			* Նվիրական \_\_\_\_\_\_\_\_\_\_\_\_\_\_\_\_\_\_\_\_\_\_
			* Ոգի \_\_\_\_\_\_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հոմանիշները**
* Ցնծություն \_\_\_\_\_\_\_\_\_\_\_\_\_\_\_\_\_\_\_\_\_\_
* Սերտել \_\_\_\_\_\_\_\_\_\_\_\_\_\_\_\_\_\_\_\_\_\_
* Կենարար \_\_\_\_\_\_\_\_\_\_\_\_\_\_\_\_\_\_\_\_\_\_
* **Ամփոփել հետևյալ բառերի հականիշները**
* Լուսավոր \_\_\_\_\_\_\_\_\_\_\_\_\_\_\_\_\_\_\_\_\_\_
* Մաքուր \_\_\_\_\_\_\_\_\_\_\_\_\_\_\_\_\_\_\_\_\_\_
* Ներս \_\_\_\_\_\_\_\_\_\_\_\_\_\_\_\_\_\_\_\_\_\_

**Նոր դաս**

**Բառագիտություն**

1. **Աշխատանքային տետրում արտագրիր և սովորիր հետևյալ բառերի բացատրությունները․**
	* + - Մեկի աչքերը բացել- մեկին մի բան հասկանալի դարձնել, ճանաչել տալ։
			- Մտքի աչքերը բացել – միտքը հարստացնել, նրան խելոք դարձնել։
			- Մարդ լինել կյանքում- մարդկային բոլոր լավ հատկանիշներն ունենալ։
2. **Աշխատանքային տետրում արտագրիր և սովորիր հետևյալ բառերի հոմանիշները․**
* Վեհ- հիանալի, սքանչելի
* Անշեջ- անմար
* Հմայք- հրապուրանք
* Օգնել- աջակցել
1. **Աշխատանքային տետրում արտագրիր և սովորիր հետևյալ բառերի հականիշները․**
	* + - Անտես- տեսանելի
			- Բացել- փակել
			- Դժվար- հեշտ
			- Հարուստ- աղքատ
2. **Սովորել հետևյալ բառերի ուղղագրությունը։ Տետրում մեկական տողով արտագրել։**
	* + Ճամփա, մեղմանուշ, բարձունք, թևեր, աշխարհ, հարստություն
3. **Կազմիր 3 նախադասություն՝ օգտագործելով վերոհիշյալ բառերը։ Նախադասության մեջ ընդգծիր ենթական և ստորոգյալը։**
* ———————————————————————————————

———————————————————————————————

* ———————————————————————————————

———————————————————————————————

* ———————————————————————————————

———————————————————————————————

**Քերականություն- Նախադասություն․ նախադասության անդամները/տես էջ 88 ձևակերպումն ու բացատրությունը**

Նախադասություն կազմող բառերը կոչվում են նախադասության **անդամներ**։

Նախադասության այն անդամը, որը ցույց է տալիս գործողություն կատարող առարկան, կոչվում է ենթակա։ Օրինակ՝

* Լուսինը լուսավորում է։ (ի՞նչն է գործողություն ցույց տալիս - *լուսինը*)
* Թռչունները երգում են։ (ի՞նչն է գործողություն ցույց տալիս - *թռչունները*)

Նախադասության այն անդամը, որը ցույց է տալիս ենթակայի կատարած գործողությունը, կոչվում է ստորոգյալ։ Օրինակ՝

* Լուսինը լուսավորում է։ (ի՞նչ գործողություն է կատարում լուսինը – *լուսավորում է*)
* Թռչունները երգում են։ (ի՞նչ գործողություն են կատարում թռչունները *– երգում են*)

Միայն ենթակայով և ստորոգյալով կազմված նախադասությունը կոչվում է **պարզ համառոտ նախադասություն**։ Օրինակ՝

* Մայրիկը ժպտում է։

Նախադասության մեջ բացի ենթակայից և ստորոգյալից կարող են լինել նաև այլ բառեր։ Այդ բառերը կոչվում են երկրորդական անդամներ կամ լրացումներ։ Ենթակա, ստորոգյալ և լրացումներ ունեցող նախադասությունները կոչվում են **պարզ ընդարձակ նախադասություններ**։ Օրինակ՝

* Մայրիկը անուշ ժպտում է։

**Հանձնարարություններ**

* **Գտնել նախադասության ենթական և ստորոգյալը**
	+ Դպրոցի միակ ուսուցիչը դասավանդում էր մի քանի առարկա։

Ենթակա ———————————

Ստորոգյալ ———————————

* + Երեխաները երգում էին շունչները պահած։

Ենթակա ———————————

Ստորոգյալ ———————————

* + Ես սիրում եմ հետաքրքիր գրքեր կարդալ։

Ենթակա ———————————

Ստորոգյալ ———————————

* + Ցարական կառավարությունը փակել էր հայկական դպրոցները ։

Ենթակա ———————————

Ստորոգյալ ———————————

* + Մարդիկ չէին հասկանում միմյանց լեզուները։

Ենթակա ———————————

Ստորոգյալ ———————————

**Մշակույթ ՄԵՐ ԼԵԶՈՒՆ ՀԱՅԵՐԵՆՆ Է**

******Աշխարհի ժողովուրդները խոսում են ավելի քան 3000 լեզուներով, այդ շարքում հայերենը` խոսողների թվով, առաջին հարյուրյակի մեջ է։

 Լեզուներից միայն 13-ով են խոսում 50 միլիոնից ավելի մարդիկ` անգլերեն, իսպաներեն, ռուսերեն, գերմաներեն, ֆրանսերեն, իտալերեն, չինարեն, հինդի, ճապոներեն, արաբերեն և այլն։

 Հայերենը` աշխարհի հնագույն լեզուներից մեկը, Հայկական լեռնաշխարհի սահմաններից դուրս մեծ տարածում չի ստացել։ Այսինքն` հայերենով խոսել են հայերը և մասամբ` լեռնաշխարհում բնակվող այլ ժողովուրդներ։ Սակայն հայերենը տարածված է աշխարհով մեկ, որովհետև դժվար է գտնել մոլորակի գոնե մի անկյուն, որտեղ հայ չի ապրել կամ չի ապրում։ Մենք արդեն գիտենք, որ մեր ժողովրդի մի խոշոր հատված տարբեր պատճառներով սփռվել է աշխարհով մեկ։ Մայր հայրենիքում այսօր ապրում է ընդամենը 3,2 միլիոն հայ, իսկ հայության մեծ մասը, փաստորեն, ապրում է օտար երկրներում։ Գնալով աշխարհի տարբեր անկյուններ` հայն իր հետ տանում և փորձում է պահպանել իր լեզուն։ Այդ պատճառով հայերենը աշխարհի ամենատարածված լեզուներից է։

**Հայերենի բարբառները**

 Գրական լեզվին զուգընթաց գոյություն են ունեցել և ունեն բարբառներ։ Հայերենի բարբառների թիվը բավականին շատ է` մոտ 60, որոնք կոչվում են նույն վայրի անունով, որտեղ խոսվում են։ Օրինակ՝ Ղարաբաղի, Շիրակի, Լոռու բարբառներ։ Բարբառները գրական լեզվից առաջին հերթին տարբերվում են իրենց արտասանությամբ։ Դրանք կարող են երբեմն դժվար հասկանալի լինել, բայց պետք է գիտակցել, որ բարբառները մեր լեզվի և ազգային մշակույթի արժեքներից են։

**Կարողանալ պատասխանել** **հետևյալ հարցերին․**

* Երբևէ լսե՞լ եք հայերեն բարբառներ, եթե այո, ապա Հայաստանի ո՞ր շրջանին էր պատկանում այդ բարբառը։
* Ձեր կարծիքով՝ ինչո՞ւ է անհրաժեշտ իմանալ օտար լեզուներ. փորձե՛ք վերհիշել որևէ դեպք, երբ ձեզ շատ անհրաժեշտ է եղել լեզվի իմացությունը
* Թվարկեք մի քանի կարևոր փաստ հայոց լեզվի մասին։

**Տնային հանձնարարություններ**

**Գրականություն**

* Սովորել **անգիր- «****Մեսրոպյան տառեր»,** բանաստեղծությունը, **էջ 85,** միայն վարժ կարդալ էջ 89 «Հարստություն» բանաստեղծությունը, կարողանալ սեփական բառերով վերարտադրել և պատասխանել հետևյալ հարցերին:
* Բանաստեղծությունը պատմիր քո բառերով։
* Բանաստեղծության մեջ ինչի՞ հետ է համեմատվում հայոց գրերը։
* Հեղինակն ինչու՞ է տառերը մեսրոպյան անվանել։
* Հայերեն ո՞ր տառի ձևն է քեզ ամենից շատ դուր գալիս։
* Ըստ բանաստեղծի՝ ինչպիսի՞ն է դառնում գրքեր կարդացած մարդը։ Դու ի՞նչ կարծիք ունես։
* Երբևէ գիրք նվիրել կամ նվեր ստացե՞լ ես։ Ինչպիսի զգացողություն ես ունեցել։ Պատմի՛ր այդ մասին։

**Բառագիտություն**

* Աշխատանքային փաթեթում տեղ գտած բառերի բացատրությունները, հոմանիշները, հականիշներն ու ուղղագրական բառերը արտագրել տետրում և սովորել անգիր ։
* Պատասխանել աշխատանքային փաթեթի հարցերին և կատարել հանձնարարությունները։

**Քերականություն- Նախադասություն․ նախադասության անդամները/տե՛ս էջ 88 ձևակերպումն ու բացատրությունը**։

Սովորել դասանյութը, կարողանալ սեփական խոսքերով վերարտադրել և պատասխանել աշխատանքային փաթեթի հարցերին։

**Մշակույթ** Դասի ժամին սովորեցինք **Հայոց լեզվի մասին**, դասանյութը՝ թղթապանակում։ Տանը սովորել սահուն կարդալ դասանյութը, սեփական խոսքերով վերարտադրել, պատասխանել դասավերջյան հարցերին։